Turbuneeme

Turbuneeme on küla Harju maakonna Kuusalu vallas, ta jääb Lahemaa Rahvuspargi territooriumile. 

Turbuneeme küla tähistas 13. juulil 2019. aastal 325 aasta möödumist küla esmamainimisest. Küla on tähistatud 1694. aasta Kuhsall Socheri kaardil.Turbuneeme küla 325. sonumitooja.ee.

 Ajaloolis-kultuurilised kohad 
Turbuneeme külas asus laevaehituskoht Painuva all rannas. Telliseahjud paiknesid praeguse Ahju talu kohal. Savivõtukohad, mida kutsuti Karjampohja saviaukudeks, on praeguseni näha. Raudtee viis Turbuneemelt Loksale tellisetehasesse savi vedamiseks. Turbuneemes oli veel tööstuslik kalasoolamisepunkt ja suur suitsuahi, laudpõrandaga kiige- ja tantsuplats, võrgumajad Prassi ninal.Lahemaa rahvuspargi kaitsekorralduskava 2016–2025. infoleht.keskkonnainfo.ee, vaadatud 23. aprill 2025.

Külas paikneb Painuva rändrahn, mis on looduskaitse all. See on mahult (340 m³) Eestis 7. kohal.Turbuneeme. Eesti Entsüklopeedia.

Vaata ka
Loksa–Viinistu tee

 Viited 

 Välislingid 
 Turbuneeme küla kaart, kaitsealad.ee
 Turbuneeme küla katastriüksused, kaitsealad.ee

Kategooria:Kuusalu vald
Kategooria:Harju maakonna külad